Alaquàs celebra la festivitat en honor a Sant Francesc de Paula
23/04/2007 14:35:00

# Alaquàs celebra la festivitat en honor a Sant Francesc de Paula

*   23/04/2007 14:35:00
*   [Imprimir](#)
*   Compartir
*    https://www.alaquas.org/documento.asp?id\_do=10104

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10104%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20la%20festivitat%20en%20honor%20a%20Sant%20Francesc%20de%20Paula)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10104/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10104/10104_Form_4.jpg)](https://www.alaquas.org/ficheros/documentos/2007/2/10104/10104_Form_10.jpg "<a href='https://www.alaquas.org/ficheros/documentos/2007/2/10104/10104_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra la festivitat en honor a Sant Francesc de Paula</a>")

Milers de veïns i veïnes participen dels actes organitzats per la Comissió del V Centenari de l'Orde Mínima Seglar en honor al Patró d'Alaquàs

Alaquàs ha acollit aquest cap de setmana la Festa en honor a Sant Francesc de Paula, patró d'Alaquàs. Per a la seua commemoració, la Comissió del V Centenari de l'Orde Mínima Seglar i l'Associació Cultural Penya El Foc 2000 de la ciutat han organitzat diferents actes que han tingut lloc aquest cap de setmana.

A l'endemà de l'acte oficial realitzat a la porta de l'Ajuntament, es va celebrar diumenge el tradicional trasllat de la imatge del sant al què van assistir l'Alcalde d'Alaquàs, Jorge Alarte, el President de l'Orde Mínima Seglar, Josep Chuan Julià, acompanyat dels membres d'aquesta entitat i l'Associació Cultural Penya el Foc 2000, presidida per Paco Martínez. El recorregut es va iniciar al passatge Amadeo Aguilar Laborda, on es troba la capella i va passar pel carrer Maria Antonia de Oviedo i carrer Perolers fins arribar a la Parròquia de la Mare de Déu de l'Olivar, on es va celebrar la missa solemne cantada per l'Orfeó Polifònic d'Alaquàs.

A continuació es va realitzar una cercavila de dolçaines que va finalitzar al carrer Beat Gaspar de Bono, on es va realitzar una ofrena de flors al retaule ceràmic del Beat. Aquesta ofrena va estar a càrrec dels representants de l'Associació El Clau de València, que van assistir als actes organitzats.

Els actes festius van continuar al Castell d'Alaquàs amb la inauguració de l'exposició "Sant Francesc de Paula: devoció, tradició i futur", preparada amb motiu del Centenari i que a més inclou els més de 500 treballs presentats pels diferents col·legis d'Alaquàs amb motiu del VII Concurs de Dibuix Festa del Porrat. En aquesta mostra es poden contemplar diferents treballs que parlen de la vida i obra de Sant Francesc de Paula.

La jornada va finalitzar per la nit amb la tradicional processó amb les imatges de Sant Francesc de Paula i del Beat Gaspar de Bono.

La festa de Sant Francesc de Paula, que va morir l'any 1507, ha sigut organitzada històricament per l'Orde Mínima Seglar d'Alaquàs. Dos components han protagonitzat sempre aquesta celebració: el religiós, que es celebra el tercer diumenge de pasqua, i el lúdic. Tot i això, en les últimes dues dècades, l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural Penya El Foc 2000 van decidir donar-li un nou impuls a la festivitat amb la introducció d'alguns elements lúdics com ara la Festa del Porrat.

La festivitat en honor a Sant Francesc de Paula venia a completar-se així amb els tradicionals actes festius i lúdics. Després de la celebració de la festa pròpiament dita aquest cap de setmana, Alaquàs acollirà el cap de setmana que ve, la sisena edició de la tradicional Fira del Porrat. La inauguració tindrà lloc el divendres 27 d'abril a les 21 hores i donarà pas a una completa programació en la que hi hauran festes infantils, jocs tradicionals, sopars populars i el tradicional cuinat de calderes d'arròs amb fesols i naps per a tota la població el diumenge 29 d'abril.